മകന്റെ ഒന്നാം പിറന്നാള്ദിനത്തില് വികാരനിര്ഭര കുറിപ്പുമായി നടി മേഘന രാജ് ബംഗളൂരു: മകന്റെ ഒന്നാം പിറന്നാള്ദിനത്തില് വികാരനിര്ഭര കുറിപ്പുമായി നടി മേഘന രാജ്. മകന് റയാന് രാജ് സര്ജക്ക് ഒരു വയസ്സു തികയുന്ന വേളയിലാണ് സമൂഹ മാധ്യമങ്ങളില് മേഘന മകന് ആശംസകള് നേര്ന്നും അകാലത്തില് തന്നെ വിട്ടുപിരിഞ്ഞ പ്രിയതമനെ ഒാര്ത്തും കുറിപ്പ് പങ്കുവെച്ചത്. കഴിഞ്ഞ വര്ഷം ജൂണിലായിരുന്നു മേഘ്നയുടെ ഭര്ത്താവും നടനുമായ ചിരഞ്ജീവിയുടെ അപ്രതീക്ഷിത വിയോഗം. ഭര്ത്താവ് ഹൃദയാഘാതത്തെ തുടര്ന്ന് മരണപ്പെടുേമ്ബാള് മൂന്നുമാസം ഗര്ഭിണിയായിരുന്നു മേഘന. നമ്മുടെ കുഞ്ഞ്...നമ്മുടെ ലോകം..നമ്മുടെ പ്രപഞ്ചം...നമ്മുടെ എല്ലാമെല്ലാം! ചിരൂ...നമ്മുടെ കുഞ്ഞുരാജകുമാരന് ഒരു വയസ്സായിരിക്കുന്നു. അമ്മാ നിര്ത്തൂ എന്ന് പറയുന്നതുവരെ ഞാനവനെ ഇടിക്കും. പാരവശ്യം കൊണ്ട് ചുവന്നുതുടുക്കുന്നതുവരെ ഞാനവനെ ചേര്ത്തുപിടിക്കും. ഉമ്മകള് കൊണ്ട് ശ്വാസംമുട്ടിക്കും. പിന്നീടും അവനെ ചുംബനങ്ങള്കൊണ്ടുമൂടും! നിന്നെ ഞാന് അത്രയേറെ സ്നേഹിക്കുന്നു. വളരെ വേഗത്തിലാണ് നീ വളരുന്നത്! ഹാപ്പി ബര്ത്ത്ഡേ റയാന്! അപ്പയും അമ്മയും നിന്നെ സ്നേഹിക്കുന്നു.. ഇന്സ്റ്റഗ്രാമിലെ കുറിപ്പില് മേഘന എഴുതി.. ആരാധകര്ക്ക് മുന്നില് മകനെ ആദ്യമായി പരിചയപ്പെടുത്തിയത് ഇക്കഴിഞ്ഞ ഫെബ്രുവരി 14നായിരുന്നു. സമൂഹ മാധ്യമങ്ങളില് മേഘന അന്ന് എല്ലാവരുടെയും സ്നേഹത്തിന് നന്ദി പറഞ്ഞുകൊണ്ടുള്ള കുറിപ്പും പങ്കുവെച്ചിരുന്നു.